Την Πέμπτη, έγινε γνωστό από το κρατικό ειδησεογραφικό πρακτορείο της Βόρειας Μακεδονίας, MIA, ότι ο αναπληρωτής υπουργός Εξωτερικών, Μιλτιάδης Βαρβιτσιώτης απέστειλε επιστολή στον αντιπρόεδρο της κυβέρνησης Ζάεφ, Μπουγιάρ Οσμάνι, υποστηρίζοντας την ένταξη της Βόρειας Μακεδονίας στην Ε.Ε και ζητώντας την πλήρη εφαρμογή της Συμφωνίας των Πρεσπών.

Απαντώντας στις αντιδράσεις, ο Βαρβιτσιώτης ανέβασε στον προσωπικό του λογαριασμό στο twitter, υποστηρίζοντας ότι η θέση της ΝΔ «παραμένει ως έχει». Συγκεκριμένα υποστηρίζει:

«Γι’ αυτούς που φαντάζονται κινήσεις μυστικής διπλωματίας, παραθέτω τις επιστολές. Η θέση μας για τη Συμφωνία των Πρεσπών παραμένει πως είναι μια συμφωνία με ελαττώματα που υπέγραψε η προηγούμενη κυβέρνηση και δεσμεύει τη χώρα μας».

Γι’ αυτούς που φαντάζονται κινήσεις μυστικής διπλωματίας, παραθέτω τις επιστολές. Η θέση μας για την Συμφωνία των Πρεσπών παραμένει πως είναι μια συμφωνία με ελαττώματα που υπέγραψε η προηγούμενη Κυβέρνηση και δεσμεύει τη χώρα μας. pic.twitter.com/fmSAtIjezS — Varvitsiotis Miltiadis (@MVarvitsiotis) August 29, 2019

Σε επόμενο μήνυμά του προσθέτει:

«Η εφαρμογή της Συμφωνίας συνεπάγεται την τήρηση των υποχρεώσεων που έχει αναλάβει η γείτων (αλλαγή συμβόλων, ονοματοδοσία, αγάλματα κλπ). Εμείς ελέγχουμε την ορθή εφαρμογή της ΣτΠ και θα πιέζουμε για την άμβλυνση των όρων της, προς όφελος των εθνικών συμφερόντων».

Η εφαρμογή της Συμφωνίας συνεπάγεται την τήρηση των υποχρεώσεων που έχει αναλάβει η γείτων (αλλαγή συμβόλων, ονοματοδοσία, αγάλματα κλπ). Εμείς ελέγχουμε την ορθή εφαρμογή της ΣτΠ και θα πιέζουμε για την άμβλυνση των όρων της, προς όφελος των εθνικών συμφερόντων. — Varvitsiotis Miltiadis (@MVarvitsiotis) August 29, 2019

Ωστόσο, στην επιστολή του, ο αναπληρωτής υπουργός δεν κάνει λόγο ούτε για ελαττώματα, ούτε για άμβλυνση των όρων. Αντίθετα, ζητάει ξεκάθαρα από τον αντιπρόεδρο της κυβέρνησης Ζάεφ πλήρη εφαρμογή της Συμφωνίας των Πρεσπών, χαρακτηρίζοντας τον στόχο αυτό ως «κρίσιμο».

«Η πρόοδος της διαδικασίας της ευρωπαϊκής ολοκλήρωσης στα δυτικά Βαλκάνια αποτελεί στρατηγικό στόχο της Ελληνικής Δημοκρατίας, διότι πιστεύουμε ότι θα συμβάλλει στην κατοχύρωση της ειρήνης, της σταθερότητας, της ασφάλειας και της ευημερίας στην περιοχή. Συνεπώς υποστηρίζουμε την ενταξιακή διαδικασία στην ΕΕ της Δημοκρατίας της Βόρειας Μακεδονίας, σύμφωνα με τις προϋποθέσεις που έχουν τεθεί και λόγω των πλεονεκτημάτων της. Από αυτή την άποψη, η πλήρης εφαρμογή της Συμφωνίας των Πρεσπών είναι αποφασιστικής σημασίας» αναφέρει συγκεκριμένα.

Η μετάφραση της επιστολής από το «Documento»: